./data/phi2331/phi024/phi2331.phi024.perseus-lat2.xml
David Magie
et quidem peregrina enim,nomine Zenobia, de qua multa iam dicta sunt, quae se de Cleopatrarum Ptolemaeorumque gente iactaret, post Odaenathum maritum imperiali sagulo perfuso per umeros, habitu Didonisornata, diademate etiam accepto, nomine filiorum Herenniani et Timolai diutiusquam femineus sexus patiebatur imperavit, si quidem Gallieno adhuc regente rem publicam regale mulier superba munus obtinuit et Claudio bellis Gothicis occupato vix denique ab Aureliano victa et triumphata concessit in iura Romana Exstat epistula Aureliani, quae captivae mulieri testimonium fert  nam cum a quibusdam reprehenderetur, quod mulierem veluti ducem aliquem vir fortissimus triumphasset, missis ad senatum populumque Romanumlitteris hac se adtestatione defendit:Audio, patresconscripti, mihi obici, quod non virile munus impleverim Zenobiam triumphando  ne illi, qui me reprehendunt, satis laudarent, si scirent quae illa sitmulier, quam prudens in consiliis, quam constans in dispositionibus, quam erga milites gravis, quam larga, cum necessitas postulet, quam tristis, cum severitasposcat, possum dicere illius esse quod Odaenathus Persas vicit ac fugato Sapore Ctesiphonta usque pervenit possum adserere tanto apud orientales et Aegyptiorum populos timori mulierem fuisse ut se non Arabes, non Saraceni, non Armenii commoverent nec ego illi vitam conservassem, nisi eam scissem multum Romanae rei publicae profuisse, cum sibi velliberis suis orientis servaret imperium  sibi ergo habeant propriarum venena linguarum ii quibus nihilplacet, nam si vicisse ac triumphasse feminam non est decorum, quid de Gallieno loquuntur, in cuiuscontemptu haec bene rexit imperium? quid de divo Claudio, sancto ac venerabili duce, qui eam, quod ipse Gothicis esset expeditionibus occupatus, passus esse dicitur imperare? idque consulteac prudenter, ut illa servante orientalis fines imperii ipse securius quaeinstituerat perpetraret haec oratio indicat quid iudicii Aurelianus habuerit de Zenobia  Cuius ea castitas fuisse dicitur ut ne virum suum quidem scierit nisi temptandisconceptionibus  namcum semel concubuisset, exspectatis menstruis continebat se, si praegnans esset, sin minus, iterumpotestatem quaerendis liberis dabat  vixit regali pompa  more magis Persico adorata est, regummore Persarum convivata est  imperatorum more Romanorum ad contiones galeata processit cum limbo purpureo gemmis dependentibus per ultimam fimbriam, media etiam cochlide veluti fibula muliebri adstricta,bracchio saepe nudo  fuit vultu subaquilo, fusci coloris, oculis supra modum vigentibusnigris, spiritus divini, venustatis incredibilis  tantus candor in dentibus ut margaritas eam plerique putarent habere,non dentes  vox clara et virilis  severitas, ubi necessitas postulabat, tyrannorum, bonorum principum clementia, ubi pietas requirebat  larga prudenter, conservatrix thesaurorum ultra femineummodum, usa vehiculo carpentario, raro pilento, equo saepius, fertur autem vel tria vel quattuor miliafrequenter cum peditibus ambulasse  venataest Hispanorum cupiditate, bibit saepe cum ducibus, cum esset alias sobria; bibit et cum Persis atqueArmeniis, ut eos vinceret  usa est vasis aureis gemmatis ad convivia, iam usaCleopatranis  in ministerio eunuchos gravioris aetatis habuit, puellasnimis raras, filios Latine loqui iusserat, itaut Graecevel difficile vel raro loquerentur  ipsa Latini sermonis non usque quaque gnara, sed ut loqueretur pudore cohibito; loquebatur et Aegyptiace ad perfectummodum, historiae Alexandrinae atque orientalis ita perita ut eam epitomasse dicatur; Latinam autem Graece legerat Cum illam Aurelianus cepisset atque in conspectum suum adductam sic appellasset,Quid est,Zenobia? ausa es insultare Romanis imperatoribus?illa dixisse fertur:Imperatorem te esse cognosco, qui vineis, Gallienum et Aureolum et ceteros principes non putavi  Victoriam mei similem credens in consortium regni venire, si facultas locorum pateretur, optavit ducta est igitur per triumphum ea specie ut nihil pompabilius populo Romano videretur, iam primum ornata gemmis ingentibus, ita ut ornamentorum onerelaboraret  fertur enim mulier fortissima saepissime restitisse, cum diceret se gemmarum onera ferre nonposse, vincti erant praeterea pedes auro, manus etiam catenis aureis, nec collo aureum vinculumdeerat, quod scurra Persicus praeferebat  huic vitaab Aureliano concessa est, ferturque vixisse cum liberis matronae iam more Romanae data sibi posses-sione in Tiburti, quae hodieque Zenobia dicitur, non longe ab Hadriani palatio atque ab eo loco cui nomen est Conchae